La segona cita de Música al Port és la Nit de Salsa a càrrec de l'Orquesta La Comercial
21 de juny 2023

![](/media/hnxfgxpx/la-comercial-1_c.jpg?width=850&height=637.5)

El segon concert de Música al Port correspon amb la Nit de Salsa protagonitzada per l'Orquesta La Comercial, integrada per una dotzena de músics professionals d'origen veneçolà, colombià i espanyol. Esta banda multicultural toca un estil de salsa clàssic en el qual es combinen diferents subgèneres. L'Orquesta La Comercial està formada per 2 vocalistes, una secció de 5 vents (2 trompetes, 2 trombons i saxo), així com piano, baix, congues, bongos i timbals.

Música al Port és un festival d'accés gratuït i a l'aire lliure que està organitzat per l'Ajuntament de Sagunt, a través de la Regidoria de Cultura. Este festival va començar el passat 17 de juny amb _Queen_ _the Musical_, una actuació de la Banda Simfònica Unión Musical Porteña. La programació seguirà el següent dissabte 1 de juliol amb la ‘Nit per al record’ a càrrec de la Banda Simfònica Lira Saguntina.

El festival compta amb la col·laboració de l'Institut Valencià de Cultura (IVC); la Conselleria d'Educació, Investigació, Cultura i Esport; el Servei d'Assistència i Recursos Culturals de la Diputació Provincial de València; la Junta de Andalucía; el Palau de les Arts Reina Sofia i el Festival Internacional de la Fundación Cante de las Minas.

![](/media/zktfrxy5/la-comercial-salsa_c.jpg?width=601.1261261261261&height=850)

*   [](http://www.facebook.com/sharer.php?u=https://aytosagunto.es/va/actualitat/la-segona-cita-de-musica-al-port-es-la-nit-de-salsa-a-carrec-de-l-orquesta-la-comercial/ "Facebook")
*   [](http://twitter.com/share?url=https://aytosagunto.es/va/actualitat/la-segona-cita-de-musica-al-port-es-la-nit-de-salsa-a-carrec-de-l-orquesta-la-comercial/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-segona-cita-de-musica-al-port-es-la-nit-de-salsa-a-carrec-de-l-orquesta-la-comercial/ "Linked In")
*   [](mailto:?body=https://aytosagunto.es/va/actualitat/la-segona-cita-de-musica-al-port-es-la-nit-de-salsa-a-carrec-de-l-orquesta-la-comercial/)